
         Proiect Erasmus+ My country, my family and my community
                                       2018-1-UK01-KA229-048248_3

În perioada 01.09.2018- 31.08.2020, la Școala Gimnazială Smaranda Gheorghiu din Târgoviște se derulează proiectul My country, my family and my community, într-un parteneriat de schimb școlar, în cadrul proiectului Erasmus+, cu numărul de identificare 2018-1-UK01-KA229-048248_3, cu finanțare în valoare totală de 15. 104 Euro. Marea Britanie este parteneră în acest proiect, alături de România.
Obiectivul proiectului presupune crearea unui mediu incluziv de calitate,  prin îmbunătățirea metodelor de lucru cu elevii cu cerințe educaționale speciale. În graficul proiectului figurează  perioade de pregătire privind metodele de lucru care pot fi utilizate cu succes cu elevii care sunt diagnosticați cu tulburări specifice de învățare: dislexie, disgrafie, discalculie, dispraxie și altele. În intervalul 02-06.06.2019, patru profesori titulari ai Școlii Gimnaziale Smaranda Gheorghiu vor participa la un stagiu de pregătire în Greenfield- Marea Britanie- Țara Galilor. Detaliile privind această etapă au fost stabilite în cadrul unei întâlniri on-line între școlile partenere. Se va pune accentul pe metoda ,,Breathe first”. În intervalul 05-11.01 2020 un grup format din 3 profesori și 3 elevi de la Școala Gimnazială Smaranda Gheorghiu din Târgoviște s-a deplasat în Greenfield din Țara Galilor, UK, în cadrul proiectului My country, my family and my community- 2018-1-UK01-KA229-048248_3.
Activitățile parcurse au fost: întâlnire cu elevii și profesorii Școlilor Maesglas și Hyfryd, lucru în grup cu elevii pentru realizarea unor postere și prezentări despre Wales și România cu ajutorul tehnologiei informatice și utilizând Google translate, educație în natură, învățarea unor cântece și dansuri englezești și românești, diseminarea realizărilor din această perioadă părinților și celorlalți elevi, participarea la un spectacol muzical artistic pentru copii.
A fost foarte impresionant pentru noi, un grup de români să surprindem o școală în care principalele valori care predomină sunt seriozitatea, efortul susținut în echipă, corectitudinea, acceptarea diversității și sprijinul pentru cei din jur. Pregătirea pentru viață a elevilor pleacă de la lucrurile simple cum ar fi să știe să gătească, să își petreacă timpul liber, să știe să facă cumpărături, să știe să se descurce în natură, să aprecieze valorile, să comunice și să aibă un scop în viață.

